สังคมข่าวหุ้นเกียรติก้อง ว่องไวยากร
กลุ่มพลังงานฟื้น******ตลาดหุ้นทั่วภูมิภาคคึกคัก หลังจากตัวเลขจีดีพีจีนไตรมาส 4 ออกมาตามคาด 6.9% ทำให้มีแรงซื้อกลับเข้ามาในตลาดหุ้นเกิดใหม่ และยังมีปัจจัยบวกจากโกลด์แมน แซคส์ ที่ออกบทวิเคราะห์ว่าราคาน้ำมันในปัจจุบันได้สะท้อนถึงปัจจัยลบกรณีที่อิหร่านกลับมาส่งออกน้ำมันแล้ว เท่ากับเป็นการบอกว่าราคาไม่น่าจะต่ำไปกว่านี้อีก ทำให้มีการเก็งกำไรเข้ามาดันราคาหุ้นกลุ่มพลังเด้งขึ้นอย่างแรงวานนี้
20 ม.ค. 2559

กลุ่มพลังงานฟื้น******ตลาดหุ้นทั่วภูมิภาคคึกคัก หลังจากตัวเลขจีดีพีจีนไตรมาส 4 ออกมาตามคาด 6.9% ทำให้มีแรงซื้อกลับเข้ามาในตลาดหุ้นเกิดใหม่ และยังมีปัจจัยบวกจากโกลด์แมน แซคส์ ที่ออกบทวิเคราะห์ว่าราคาน้ำมันในปัจจุบันได้สะท้อนถึงปัจจัยลบกรณีที่อิหร่านกลับมาส่งออกน้ำมันแล้ว เท่ากับเป็นการบอกว่าราคาไม่น่าจะต่ำไปกว่านี้อีก ทำให้มีการเก็งกำไรเข้ามาดันราคาหุ้นกลุ่มพลังเด้งขึ้นอย่างแรงวานนี้
****กลุ่มพลังงาน ปตท.ก็ดีขึ้น หลังจากที่ร่วงไปแตะระดับต่ำกว่า 200 บาท ก็มีนักลงทุนเข้ามาเก็บหุ้นอย่างต่อเนื่อง ประกอบกับราคาพลังงานที่รีบาวด์ขึ้นมา ทำให้เชื่อว่าใกล้จะถึงจุดต่ำสุดของราคาน้ำมันดิบแล้ว และกลุ่มที่คาดว่าจะได้ประโยชน์ คือกลุ่มปตท. ที่ราคาหุ้นปรับตัวลดลงมาค่อนข้างมากแล้ว ดาวน์ไซด์จึงเหลือต่ำมาก ปัจจัยเสี่ยงที่ราคาจะลดต่ำไปกว่านี้จึงเหลือน้อย
*******ยังต้องติดตามการประชุมเฟดในวันที่ 26-27 ม.ค.นี้ ว่าจะส่งสัญญาณขึ้นดอกเบี้ยเมื่อไหร่ หากชะลอไว้ก่อนก็จะส่งผลดีต่อตลาดโดยรวม โอกาสที่หุ้นไทยจะไปทดสอบแนวต้าน 1,300 จุดก็มีสูง โดยได้รับแรงหนุนจากหุ้นกลุ่มธนาคาร หลังจากผลประกอบการไตรมาสที่ 4 ออกมาดีกว่าที่คาด
*******กลุ่มธนาคารพาณิชย์คืนชีพ นักลงทุนเข้ามาเก็งกำไรแบงก์ใหญ่และขนาดกลาง ที่คาดว่าจะมีผลประกอบการออกมาดี อย่าง KBANK SCB BBL TMB หลังจากที่แบงก์เล็กอย่าง KKP LHBANK ออกมาดีมาก ซึ่งส่วนหนึ่งเกิดจากมาตรการกระตุ้นเศรษฐกิจของภาครัฐช่วงที่ผ่านมา และการฟื้นตัวของเศรษฐกิจทำให้การตั้งสำรองลดลง ขณะที่สินเชื่อขยายตัวเพิ่มขึ้น ล่าสุดซีไอเอ็มบีไทยโชว์กำไรปี 58 กว่า 989 ล้านบาท เพิ่ม 6.4% เอ็นพีแอลลดเหลือ 3.1% จาก 3.3%
*****กลุ่มเอไอเอสเริ่มกลับมา INTUCH ADVANC นักวิเคราะห์เชื่อว่าเอไอเอสจะสามารถรักษาลูกค้า 2G ส่วนใหญ่เอาไว้ได้ และยังเชื่อว่าการเจรจากับบมจ.ทีโอที จะทำให้ ADVANC ไม่จำเป็นต้องประมูลใบอนุญาตในราคาที่สูงในการประมูลงวดหน้า ให้ราคาเป้าหมายไว้ที่ 210 บาท ใครจะเก็บรอปันผลก็ได้เลย
******TTCL วิ่งรับข่าวดีต่อเนื่อง แรงซื้อเริ่มกลับเข้ามา หลังจากที่มีกระแสข่าวว่าบริษัทกำลังจะเซ็นสัญญาซื้อขายไฟฟ้า โรงงานไฟฟ้าพลังงานถ่านหิน 1,280 MW ซึ่งถือว่าเป็นงานใหญ่งานโตของบริษัทในปีนี้ โดยคาดว่าหลังจากที่รัฐบาลพม่าประกาศรายชื่อรมว.พลังงานคนใหม่ เดือนหน้าก็จะสามารถลงนามได้หลังจากนั้นไม่นาน ขณะที่หุ้นร่วงลงมาจากระดับที่ 30 บาท หรือกว่า 50% ในช่วงที่ผ่านมา
****ข่าวลือข่าวเล่าอ้าง ทำเอาประธานเจ้าหน้าที่บริหาร บลจ.บัวหลวง ต้องออกมาปฏิเสธ โดยโพสต์ข้อความในเฟซบุ๊ก ปฏิเสธข่าวลือในไลน์ ที่ระบุว่า กองทุนภายใต้การบริหารของ บลจ.บัวหลวงได้เข้าซื้อหุ้น บมจ.ซีพีออล์เพิ่ม ถ้าคิดให้ดีก็จะรู้ว่าผู้บริหาร บลจ.บัวหลวงยังติดใจเรื่องอินไซด์เดอร์หุ้นตัวนี้อยู่เลย แล้วจะไปซื้อเพิ่มได้อย่างไร ขณะที่บลจ.กรุงศรี ได้ลดการถือครองหลักทรัพย์ตัวหนึ่งที่เกี่ยวข้องกับการใช้อินไซด์เดอร์ไปแล้ว
******เสี่ยทองมา เจ้าของพฤกษา ยังคงเดินหน้าก่อสร้างโครงการใหม่อย่างต่อเนื่อง แม้ว่าคู่แข่งจะเริ่มเก็บเนื้อเก็บตัวรอดูสถานการณ์บ้านเมือง เศรษฐกิจ แต่เสี่ยแกตั้งเป้าไว้ว่าปีนี้จะมีรายได้ไม่ต่ำกว่า 5 หมื่นล้านบาท โตประมาณ 10% จากปีก่อน แต่หุ้นที่ถือในมือไม่รู้ว่าจะโอนให้ใคร เพราะใกล้จะใช้ภาษีมรดกใหม่กันแล้วเดือนหน้า
*********ดร.ดามพ์ สุคนธทรัพย์ ประธานกรรมการบริหาร CEN หรือ บริษัท แคปปิทอล เอ็นจิเนียริ่ง เน็ตเวิร์ค จำกัด (มหาชน) และบริษัทในเครือ ถือว่าเปิดตัวแรงตั้งแต่ต้นปีด้วยการประกาศลงทุนอีก 1 หมื่นล้านบาทในปีนี้ และอีก 2 ปีข้างหน้า
 